C 464/17

Razpis za zbiranje predlogov 2022 – EAC/A10/2021

Evropska solidarnostna enota

(2021/C 464/05)

1. Uvod in cilji

Ta razpis za zbiranje predlogov temelji na Uredbi (EU) 2021/888 Evropskega parlamenta in Sveta z dne 20. maja 2021 o vzpostavitvi programa Evropska solidarnostna enota ter na letnem programu dela Evropske solidarnostne enote za leto 2022 (C(2021) 7860). Program Evropska solidarnostna enota pokriva obdobje 2021–2027. Splošni in specifični cilj programa Evropska solidarnostna enota sta navedena v členu 3 Uredbe.

2. Ukrepi

Ta razpis za zbiranje predlogov zajema naslednje ukrepe programa Evropska solidarnostna enota:

— projekte prostovoljstva,

— skupinske prostovoljske aktivnosti na prednostnih področjih,

— solidarnostne projekte,

— znak kakovosti za solidarnostne prostovoljske aktivnosti,

— znak kakovosti za prostovoljstvo na področju humanitarne pomoči,

— prostovoljstvo v okviru Evropske prostovoljske enote za humanitarno pomoč.

3. Upravičenost

Za financiranje v okviru Evropske solidarnostne enote se lahko prijavi kateri koli javni ali zasebni subjekt, neprofitni ali profitni, na lokalni, regionalni, nacionalni ali mednarodni ravni. Poleg tega se za financiranje za solidarnostne projekte lahko prijavijo skupine mladih, ki so registrirani na portalu Evropske solidarnostne enote.

Naslednje države (1) lahko v celoti sodelujejo v vseh ukrepih Evropske solidarnostne enote:

— 27 držav članic Evropske unije ter čezmorske države in ozemlja,

— tretje države, pridružene programu: — države Efte/EGP: Islandija in Lihtenštajn, — države kandidatke za članstvo v EU (2): Republika Turčija, Republika Severna Makedonija.

Poleg tega lahko v nekaterih ukrepih sodelujejo subjekti z zakonitim sedežem v tretjih državah, ki niso pridružene programu.

Za podrobnosti o načinih sodelovanja glej Vodnik po Evropski solidarnostni enoti 2022.

4. Proračun in trajanje projektov

Skupni proračun, namenjen za ta razpis za zbiranje predlogov, je ocenjen na 138 800 000 EUR.

Skupni proračun za razpis za zbiranje predlogov in njegova porazdelitev sta okvirna in odvisna od sprejetja letnega programa dela Evropske solidarnostne enote za leto 2022 ter se lahko spremenita v primeru spremembe letnega programa dela Evropske solidarnostne enote. Glede proračuna za posamezne ukrepe iz razpisa naj potencialni prijavitelji redno spremljajo letne programe dela Evropske solidarnostne enote in njegove spremembe, objavljene na naslovu: https://europa.eu/youth/solidarity/organisations/reference-documents-resources_sl

Dodeljena nepovratna sredstva in trajanje projektov se razlikujejo glede na dejavnike, kot sta vrsta projekta in vrsta upravičenih prijaviteljev.

5. Rok za oddajo vlog

Roki za oddajo vlog v nadaljevanju se iztečejo ob 12.00 (opoldne) po bruseljskem času.

Projekti prostovoljstva 23. februar 2022 (neobvezni krog) 4. oktober 2022 Solidarnostni projekti 23. februar 2022 (neobvezni krog) 4. maj 2022 4. oktober 2022

Roki za oddajo vlog v nadaljevanju se iztečejo ob 17.00 po bruseljskem času.

Skupinske prostovoljske aktivnosti na prednostnih področjih 6. april 2022 Prostovoljstvo v okviru Evropske prostovoljske enote za humanitarno pomoč 3. maj 2022

Vloge za znake kakovosti se lahko oddajo kadar koli.

Za podrobna navodila za oddajo vlog glej Vodnik po Evropski solidarnostni enoti 2022.

6. Podrobnejše informacije

Podrobni pogoji tega razpisa za zbiranje predlogov, vključno s prednostnimi področji, so na voljo v Vodniku po Evropski solidarnostni enoti 2022 na naslovu: https://europa.eu/youth/solidarity/organisations/calls-for-proposals_sl

Vodnik po Evropski solidarnostni enoti 2022 je sestavni del tega razpisa za zbiranje predlogov in v njem navedeni pogoji za sodelovanje in financiranje se v celoti uporabljajo za ta razpis.

(1) Subjekti z zakonitim sedežem in osebe z zakonitim prebivališčem v teh državah.

(2) Na podlagi podpisa dvostranskih pridružitvenih sporazumov.